hu id hbs_lat hu hu hu hu hu hu hu es hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu en hu hu hu hu hu en de id hbs_lat hu hu hu hu hu hu hu hu hu hu hu hu en hu hu hu hu hu pt en hu hu hu hu hu hu es hu ca hu hu hu hu hu hu hu hu hu hu hu
Gyakori kérdések és válaszok - Divano Design ülőgarnitúrák
Gyakori kérdések és válaszok bútorainkkal kapcsolatban
Az alábbiakban összegyűjtöttük azokat a főbb kérdéseket - és rájuk adott válaszainkat - amelyek révén pontosabb képet kaphat az általunk forgalmazott import ülőgarnitúrákról, illetve az egyedi igény szerint gyártott bútorokról.
Kattintson a kérdésre a válasz megtekintéséhez!
Csak abban az elrendezésben rendelhető sarok garnitúra, amiben a képeken szerepel?
A kiválasztott ülőgarnitúra mind jobbos, mind balos kivitelben rendelhető. Import bútoraink esetében a gyártók többsége biztosítja a választási opciót, de igény esetén legyártjuk Önnek egyedileg a kívánt modellt.
A kínálatban szereplő modellek kérhetőek ágyazható változatban is?
A kanapék és a sarok garnitúrák ágyazható fekvőfelülettel is rendelhetőek.
Milyen szövetekből választható a kárpitozás?
Valódi bőr és speciális műbőr, valamint korszerű szövetek közül választható a kárpitozás, s egy-egy bútornál akár kombináltan is kérhetőek ezek az anyagok (karfa, ülőfelület eltérő).
Kárpitanyagainkat spanyol, német, olasz, török gyártóktól szerezzük be. A szövetek tekintetében előnyben részesítjük a Nanotec bevonatos, Aquaclean Technológiájú anyagokat.
Mit jelent a martindale jelzés a választható bútorszöveteknél?
A martindale szám a szövetek és a műbőrök kopásállóságát jelzi, a jelöléssel a gyártók látják el a szöveteket. Minél magasabb a martindale, annál jobb az anyag kopásállósági szintje.
A 20.000-250.000 martindale közötti bútorszövetek a nagyon jó minőségű, szállodaipari követelményeknek megfelelő kopásállóságú anyagok.
Az általunk gyártott bútoroknál csak 20.000 martindale feletti kárpitanyagokat alkalmazunk, a 20.000 martindale alatti minősítésű szöveteket kizárólag párnák gyártásánál használjuk.
Mi az az Aquaclean Technológia?
Az Aqua Clean egy speciális nanotechnológiás bevonat a szövetszálakon, amelynek köszönhetően a szövetről egyszerűen, nedves ruhával eltávolítható a szennyeződés.
Öko standard minősítésű, környezetbarát gyártással készül. Lélegző (légáteresztő) anyag, és rendkívül magas a kopásállósága; akár 250.000 martindale is lehet.
Anti allergén: különleges védelme megakadályozza a baktériumok és a poratkák megtelepedését, elszaporodását.
Hogyan készítik az egyedi gyártású bútorok vázát?
Az általunk gyártott ülőbútorok váza csavarozott, csapott, ragasztott technológiával készül. Így sokkal ellenállóbb, hosszabb élettartamú, mint a kapcsozással készülő sorozatgyártott bútorok.
Milyen kialakítással készítik az egyedi gyártású bútorok ülőfelületét?
Egyedi készítésű bútoraink ülőfelülete kérhető rugalmas habos kivitelben, vagy - a jobb komfortfokozat és időtállóság érdekében - hullámrugós, bonellrugós, gumihevederes kialakítással.
Egyik családtagom nagydarab és jelentősen túlsúlyos. Bele fog férni a fotelbe?
Az egyedi gyártású ülőgarnitúráknál Ön választhatja meg mind a kanapé, mind a fotelek esetében a háttámla vonalvezetését és magasságát, az ülőrész mélységét és szélességét.
Bútorainkat igény szerint megerősített vázzal készítjük el, így az extrém súly miatti terhelés sem okozhat gondot.
A kinézett sarok ülőgarnitúra kérhető egy másik modell karfájával?
Egyedi karfaválasztási lehetőség van minden bútornál, így rendelhető a bemutatóteremben látottól eltérő karfával is az adott ülőgarnitúra.
Tetszik az egyik ülőgarnitúra, de rendelhető fa helyett fém lábbal?
Természetesen lehetőség van fa vagy fém láb egyedi legyártására is minta alapján.
A rendeléstől számítva mennyi idő múlva kapom meg a bútort?
A megrendeléstől számítva a szállítási határidő 6-12 hét, ez a konkrét bútor típusától függ, de minden esetben előre tájékoztatjuk a várható szállítási időről, illetve a kiszállítás pontos idejét egyeztetjük Önnel előre.
1222 Budapest, Promontor u. 57.
Gyakori kérdések és válaszok
Divano Design Kft. © 2019 - ulogarnitura.com - Minden jog fenntartva.
© 2018 Your Company. Designed by JoomShaper
Az Ülőgarnitúra.com weboldal cookie-kat (sütik) használ a jobb felhasználói élmény és anonim látogatottsági statisztikák gyűjtése céljából.